**ASSEMBLEA  ORDINÀRIA AMPA DIMECRES 7 DE MAIG DE 2014**

Comença la reunió a les 16:50 hores. 16 assistents.

1.-  LECTURA I APROVACIÓ DE L’ACTA ANTERIOR.

2.- EXTRAESCOLARS:

El membre de l’Ampa encarregat de la organització de les vesprades de juny i setembre ens presenta les propostes de les empreses amb les quals s’ha reunit:  Forcuin, Docendo i Top Trainers.

Per a cobrir les vesprades de juny en horari de 15:00 a 17:00 hores des del dilluns 2 al dijous 19 els preus varien segons l’empresa entre 69 i 50 euros. Per la flexibilitat en nombre d’alumnes i assistència en dies solts triem per majoria Forcuin amb un preu de 55 euros.

Pròximament es passarà la circular adient per a formalitzar la sol·licitud.

3.- ESCOLA D’ESTIU:

Encara no tenim les propostes de les empreses que ofereixen escoles d’estiu. Dimecres que bé,  14 de Maig, es farà una reunió extraordinària en l’horari habitual perquè els membres encarregats d’aquesta àrea ens presenten els diferents pressupostos i projectes per a triar l’opció més convenient.

4.- ESCOLA MATINERA:

Queda pendent fer un balanç de comptes amb Forcuin pel que fa a la variació d'ingressos que hi ha en el servei de l'escola matinera pels xiquets no fixos.

 5.- TROBADES 2014.

Les Trobades d’Escoles en Valencià, aquest any tindran lloc el dia 1 de juny al Carrer Guillem de Castro. La nostra  escola participarà com tots els anys encara que el taller està pendent de decidir.

 6.- CONVIVÈNCIA:

En relació als plans de convivència que s’estan duent a terme en l’escola es plantegen entre unes altres les següents propostes:

- fer un acte de benvinguda a les famílies dels alumnes que entren nous d’infantil de tres anys per a donar a conéixer els membres i funcionament de l’Ampa, i la relació pares-escola.

- crear la figura, de la qual ja havíem parlat en reunions anteriors, d’un delegat de l’Ampa per classe, de forma que es puga canalitzar la informació i els dubtes entre cada classe, el seu tutor i l’Ampa.

7.-HORTS:

Deixem aquest tema per a la propera reunió ordinària.

8.- INFORMACIÓ DE DONAR INFORMACIÓ D’INTERÉS PER A L’ESCOLA:

Es presenta i s’aprova la suggerència de crear un altre compte de correu de l’Ampa per a enviar la informació relacionada amb temes del barri i mobilitzacions socials relacionades amb l’educació.

9.- ACTIVITATS REALITZADES:

Revista, xerrada de FAPA, mural, pagament d’algunes eixides a excursions, pagament de subvenció de conselleria, reunions de la comissió de convivència.

10.- SUGGERIMENTS, PRECS I PREGUNTES.

10.1- Es confirma que al juliol es pintarà el col·legi per dins i es faran les obres necessàries  en els banys al fi d’evitar les males olors.

10.2.- L’acadèmia d’anglés Campbell, que dona aquesta extraescolar a l’hora del menjador, ens demana confirmació sobre si ha de fer classes al juny després d'haver-ho sol·licitat alguns pares d'alumnes.  La nostra decisió és que aquest curs no es faran classes al juny, perquè el projecte presentat per aquesta acadèmia estava previst d’octubre a maig. També hi ha problemes d’horaris i espai.

10.3- L’encarregada de la festa de fi de curs ens comunica que ha de donar ja el dines de la reserva a l’empresa encarregada de la festa. Serà la mateixa empresa que ens respecta el preu del curs passat . Cal començar a tramitar els permisos necessaris.

 Finalitza la reunió a les 18:30.